**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2017. június 12–i ülésére**

**Javaslat a Vuelta Kft. támogatására**

Szombathely Megyei Jogú Város Önkormányzata Közgyűlése az önkormányzat 2017. évi költségvetésről szóló 4/2017.(III.7.) önkormányzati rendelete 11. § (10) pontja az alábbiak szerint rendelkezik:

„Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2016. évben 10.000 eFt összeghatár felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

Szombathely Megyei Jogú Város Önkormányzata Közgyűlése az önkormányzat 2017. évi költségvetésről szóló 4/2017.(III.7.) önkormányzati rendeletében a Sport ágazat kiadásai között külön tételsoron 10.000.000,- Ft előirányzatot biztosított a Tour de Houngrie megrendezéséhez. A Vuelta Kft. ügyvezetője 2017. áprilisában benyújtotta a rendezvény prológjának költségvetését, kérte a Közgyűlés által megítélt támogatás kifizetését. Támogatási kérelmére hivatkozva tájékozattuk Ügyvezető Urat az önkormányzat 2017. évi költségvetésről szóló 4/2017.(III.7.) önkormányzati rendelete 11. § (10) pontja szerinti rendelkezésről.

Szóban forgó rendelkezést figyelembe véve a Vuelta Kft. 2017. májusában benyújtotta 2016. évi egyszerűsített éves beszámolóját és kiegészítő mellékletét, amelyek az előterjesztés 1. számú mellékletét képezik.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2017. május „ ”

**(: Koczka Tibor :)**

**I.**

**HATÁROZATI JAVASLAT**

**…../2017. (VI.12.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága (a továbbiakban: Bizottság) Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja alapján kapott felhatalmazás szerint a Vuelta Kft. 2016. évi egyszerűsített éves beszámolóját és kiegészítő mellékletét megtárgyalta.
2. A Bizottság az 1. pont szerinti szervezet 2017. évi támogatását jóváhagyja.
3. A Bizottság felkéri az Egészségügyi és Közszolgálati Osztály vezetőjét, hogy a megállapodás aláírásához szükséges intézkedéseket tegye meg.

**Felelős: Koczka Tibor alpolgármester**

**Molnár Miklós alpolgármester**

**Lendvai Ferenc, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)**

**Határidő: azonnal (1-2. pontok vonatkozásában)**

 **2017. június 27. (3. pont vonatkozásában)**